Mohandas Gandhi
Mohandas Kamaracand Gandhi (ilul deg 2 tuber 1869 deg Porbandar - yemmut deg 30 yennayer 1948 deg Delhi), d imḍebber ameqran n Lhend, d win ay yuraren dduṛ d ameqran deg uzarug (indépendance) n tmurt-nnes.
Tameddurt[beddel | edit source]
Gandhi yeqdec d abugaṭu deg Tefriqt n Wenẓul, yerna din ay yessnen lbaṭel aberkan n tmeḥyaft gar yemdanen yemgerraden deg tneṣlit. Asmi ay d-yeqqel ɣer Lhend deg 1914, yebda yekkat i lmend n uzarug n tmurt-nnes ay yellan ddaw udabu abriṭani.
Imenɣi-nes amelwi af uzarug n Lhend[beddel | edit source]
Yella itteg ifadden i medden akken ad nnaɣen mgal tuṭṭfa tabriṭanit war ma sqedcen iɣil, d acu kan, leqdic-nnes deg tsertit yessaweḍ-it ad yettwaḥbes acḥal d tikkelt. Gandhi iwet daɣen akken ad iḥudd irunnilen (intouchables), wid yettwaḥeqren deg wesɣan (ddin) ahendusi. Asmi ay qrib ad tawey Lhend azarug-nnes, bdan-d yimenɣiyen imeqranen gar Yinselmen ed Yihendusiyen n Lhend, d wid aydeg mmuten aṭas n medden.
Deffir uzarug n Lhend ed tmettant-is[beddel | edit source]
D aya ay yejjan Gandhi ad yeg taḥemla akken ad yeḥbes yimenɣi-a, yerna iga asunded (grève) n llaẓ i lmend n waya, dɣa d aya ay yessawḍen ixṣimen-nni ad ḥebsen imenɣi. D acu kan, Gandhi yenɣa-t yiwen n umeḍḍarfu ahendusi deg wass n 30 Yennayer 1948. S tesnagt-nnes (sagesses), Gandhi yeqqel d azamul n talwit ama deg Lhend, ama deg tmura n beṛṛa.
srd_Latn kab_Latn kab_Latn kab_Latn kab_Latn kab_Latn kab_Latn kab_Latn